61970J0008
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 18ης Νοεμβρίου 1970 (
*1
)
Αντικείμενο της υποθέσεως:
Προσφυγή με αίτημα να διαπιστωθεί ότι η Ιταλική Δημοκρατία παρέβη μια από τις υποχρεώσεις που υπέχει από τη Συνθήκη περί ιδρύσεως της Ευρωπαϊκής Οικονομικής Κοινότητος εισπράττοντας τέλος ύψους 0,50 % για διοικητικές υπηρεσίες επί των εισαγομένων από άλλα κράτη μέλη εμπορευμάτων.
Διατακτικό της αποφάσεως:
ΤΟ ΔΙΚΑΣΤΗΡΙΟ
αποφαίνεται:
1)
Εισπράττοντας, κατά την εισαγωγή από άλλα κράτη μέλη, τέλος ύψους 0,50 % για διοικητικές υπηρεσίες επί των εμπορευμάτων που υπάγονται στους σχετικούς με ορισμένες κοινές οργανώσεις γεωργικής αγοράς κανονισμούς του Συμβουλίου, καθώς και επί ορισμένων εμπορευμάτων, που προέρχονται από τη μεταποίηση γεωργικών προϊόντων, τα οποία εισάγονται από άλλα κράτη μέλη, η Ιταλική Δημοκρατία παρέβη τις υποχρεώσεις που υπέχει από τις συνδυασμένες διατάξεις του άρθρου 189 της Συνθήκης ΕΟΚ και των εν λόγω κανονισμών.
2)
Εισπράττοντας τέλος ύψους 0,50 % για τις παρεχόμενες διοικητικές υπηρεσίες επί των εισαγομένων από άλλα κράτη μέλη εμπορευμάτων εκτός από εκείνα επί των οποίων εφαρμόζονται οι προαναφερθέντες κανονισμοί, η Ιταλική Δημοκρατία παρέβη τις υποχρεώσεις που υπέχει από τις διατάξεις του άρθρου 13 της Συνθήκης ΕΟΚ, σε συνδυασμό με τις διατάξεις της οδηγίας 68/31/ΕΟΚ, της 22ας Δεκεμβρίου 1967.
Πρόταση του γενικού εισαγγελέα:
Ταυτίζεται κατά βάση με το διατακτικό.
(
*1
)	Γλώσσα διαδικασίας: η ιταλική.